Олег Панфилов: ТРЕТА СВЕТОВНА ВОЙНА? ЕДИНСТВЕНОТО, НА КОЕТО Е СПОСОБНА РУСИЯ, Е ДА ВОЮВА С МАЛКИ СТРАНИ
Интервю с Олег Панфилов (източник inforesist.org). Съгласно анкети, проведени в САЩ и Европа, повече от 60% от анкетираните смятат, че е възможно да започне трета световна война и като главна заплаха посочват Русия. Аз не съм съвсем наясно кой е провеждал тези социологически проучвания, едва ли е възможно това да стане в такъв глобален мащаб, едновременно във всички страни. Освен това, все пак е необходимо да се рабере, че световната война е война на коалиции срещу коалиции. Така започва Първата световна война, след това във Втората световна война – съществуват Антихитлеристката коалиция и Хитлеристката коалиция. Така че, ако ще говорим за световен мащаб на военните действия, тогава трябва да и зададем въпроса – кой е съюзник на Русия? Ако решим, че това е ОДКС (Организация на Договора за Колективна Сигурност), странен и хилав аналог на НАТО, то аз не си представям как армиите на Казахстан или Армения воюват срещу армиите на САЩ, Турция или Германия. Поради това ми се струва, че съществува политически ангажимент и политическо преувеличение на това какво може да стане, ако, да допуснем, Русия реши да воюва с някого. Русия би могла и би воювала, ако разполагаше с пари. Така че достатъчно е да погледнем статистиката на съотношението на военна техника между армията на Руската федерация и страните от НАТО, за да стане ясно, че пряко военно противопоставяне е невъзможно. Единственото, на което е способна Русия, е да воюва с малки страни, което се наблюдава през последните седемнайсет години. И освен това да да върши гадости с помощта на всевъзможни дребни операции, терористични актове и други подобни. Но защо европейците виждат заплаха в Русия? Преди всичко хората просто не знаят какво представлява до ден днешен Русия. В края на краищата 74 години СССР и колониите му бяха изолирани от външния свят и хората просто не знаеха какво се случва вътре в Съветския съюз. Интересът е същият, както по-рано – съществува една голяма територия, една шеста част от сушата, а какво става там хората просто не знаят. Достатъчно е да погледнете европейските телевизионни канали и да изчислите колко време отделят на това, което реално се случва в Русия; ще видите, че й се отделят десетина секунди, понякога – няколко минути. Затова впечатленията на хората, които могат да предположат, че съществуват предпоставки за Трета световна война, се дължат повече на политическо влияние, отколкото на реална оценка на ситуацията. След САЩ в Европа внезапно се обезпокоиха от възможността на руски кибератаки по време на предстоящите избори. Аз малко се учудвам от това, че опасността от кибератаки се оценява едва сега, защото всъщност преди девет години, когато започна августовската война от 2008 година Грузия беше подложена на кибератака. Бяха заглушени всички правителствени сайтове и сайтовете на министерствата в Грузия, а също и няколко информационни сайта и сайтовете на информационните агенции. Всъщност още тогава Руската федерация извърши кибератака, така че защо сега хората говорят, че това е невъзможно? Възможно е. Русия се готвеше през последните осем, а може би и повече години. Реално това е не за да се окаже много силно влияние на противника, а за да се напакости и да се разстроят комуникациите и информационната поддръжка. Ако Путин не бъде спрян, за което в последно време говорят американски и европейски политици, то опитите за въздействие на други страни с помощта на кибератаки ще продължат. Какво да очаква света от САЩ, управлявани от Тръмп? В природата понякога се случва кошутата да дружи с лъва или тигъра, но това изключително рядко. За да се даде оценка на възможните отношения между Руската федерация и САЩ, достатъчно е да погледнем историята на тези отношения. САЩ признават Съветска русия през 1936 година. Освен това САЩ имат хуманитарно отношение към СССР, тъй като няколко пъти са спасявали Русия от глад – като се започне от 1891-92, 20-те години, лендлиза по време на Втората световна война и т. н. И най-важното – това са съвършено различни представи идеологически представи за света и политиката. Поради това разговорите, че Тръмп ще е приятел с Путин или Путин ще си дружи с Тръмп не са нищо друго, освен упражнения на руската пропаганда и нищо повече, именно на нея много й се иска да убеди населението на Русия, че Путин има някакво значение за света. Това първо. А второ, все пак е нужно да се познава политическата система на САЩ. Президентът е важен, президентът ръководи правителството, взима важни решения, но всякакви решения, свързани с външната политика, са невъзможни без одобрението на Конгреса и Сената. А днешният Американски конгрес е съставен от най-добрите русофоби, които са били в него за цялата му история – или поне през последните десетилетия. Така че Путин няма никакви шансове да бъде приятел с Тръмп, те просто живеят в различни слоеве на атмосферата. Comments comments